Translate the text from Welsh to English.



 
Mae'r prosiect yn un o chwe chynllun peilot Cwricwlwm Dinasyddion sydd yn cael eu rheoli gan y Sefydliad Dysgu a Gwaith, ac yn cael bron i £250,000 gan Lywodraeth Cymru.  Mae gan bob un o'r prosiectau thema wahanol, ac mae oedolion yn cyfrannu at y gwaith o gynllunio cynnwys y cwricwlwm i sicrhau eu bod yn dysgu sgiliau sy'n berthnasol i'w bywyd a'u gwaith.  
  
Mae gwirfoddolwyr a staff addysgu wedi bod yn cydweithio â Phrifysgol De Cymru i gynllunio cwrs hyfforddi athrawon yn y Ganolfan Oasis sy'n diwallu anghenion pobl sy'n chwilio am noddfa yng Nghymru. Mae cynnwys y gwersi yn seiliedig ar anghenion bywyd go iawn y dysgwyr.  
  
Ar ôl cyrraedd gwlad newydd, mae ffoaduriaid a cheiswyr lloches yn wynebu heriau a rhwystrau unigryw. Efallai y byddant yn ei chael hi'n anodd cyflawni tasgau sylfaenol fel gweld meddyg oherwydd rhwystrau iaith, ac mae gan rai anghenion llythrennedd oherwydd bod eu haddysg wedi bod yn ysbeidiol.  
  
Cynhelir dosbarthiadau Saesneg ar gyfer Siaradwyr Ieithoedd Eraill (ESOL) yn rhad ac am ddim yn y Ganolfan Oasis bum niwrnod yr wythnos, lle mae'r cwrs hyfforddi athrawon newydd yn cael ei ddarparu. I lawer o ffoaduriaid a cheiswyr lloches, y dosbarthiadau hyn yw eu prif weithgaredd gymdeithasol, sy'n rhoi ymdeimlad o strwythur i'w bywydau ac yn cynnig cefnogaeth ieithyddol a seicolegol.  
  
Dywedodd un o'r ffoaduriaid sy'n rhan o'r cynllun peilot:


> "Pan ddes i yma y llynedd roeddwn i'n isel ac yn orbyderus. Doeddwn i ddim yn gwybod dim am yr iaith Saesneg. Ond dwi'n ymlacio pan dwi'n dod yma i Oasis a dwi'n dysgu lot o bethau yma. Maen nhw'n rhoi gwersi Saesneg i mi ond yn bwysicaf na dim, mae'n rhoi hyder i mi. Wna'i fyth anghofio hynny."

Dywedodd Laura Phelps, Pennaeth ESOL yn Oasis:


> "Mae'r cyllid Cwricwlwm Dinasyddion wedi ein galluogi i hyfforddi gwirfoddolwyr i ddefnyddio dulliau cyfranogol yn y dosbarthiadau ESOL. Mae hyn yn golygu bod anghenion gwirioneddol ac uniongyrchol y dysgwyr yn cael sylw yn y dosbarth a bod modd iddyn nhw deimlo'n gartrefol yng Nghymru yn gynt."

Dywedodd Josh Miles, Cyfarwyddwr y Sefydliad Dysgu a Gwaith yng Nghymru:


> "Rydyn ni'n falch iawn o gael cyfle i gydweithio â Llywodraeth Cymru a phartneriaid fel y Ganolfan Oasis ar Gwricwlwm Dinasyddion yng Nghymru.  
>   
> "Yr hyn sy'n gwneud y Cwricwlwm Dinasyddion yn wirioneddol wahanol yw'r ffordd y mae'n cael ei ddatblygu a'i ddysgu. Mae'n ymwneud â gweithio gyda dysgwyr i ddatblygu'r hyn y maen nhw am ei ddysgu a sut maen nhw am ei ddysgu.  
>   
> "Dyma sy'n ei gysylltu mor gryf â'r Cwricwlwm i Gymru sy'n cael ei gyflwyno mewn ysgolion ar hyn o bryd, gan nad yw'n rhoi pwyslais ar ddysgu o'r brig i lawr, ond yn hytrach mae'n  grymuso'r unigolyn i gyflawni ei botensial trwy ei ddysgu ei hun."

Dywedodd Gweinidog y Gymraeg ac Addysg, Jeremy Miles:


> "Fel Gweinidog Addysg, rwyf wedi sôn dro ar ôl tro bod rhaid i ni roi cyfle i bawb gyrraedd eu llawn botensial drwy sicrhau bod Cymru yn datblygu yn 'genedl ail gyfle'.
> 
> "Mae'r cynlluniau peilot hyn yn helpu i gyflawni'r uchelgais hwn trwy ddefnyddio gwahanol ddulliau o ymgysylltu â dysgwyr a gwella canlyniadau.
> 
> "Rwy'n falch o weld y Cwricwlwm Dinasyddion yn gweithio mor effeithiol yn ymarferol yma yng y Ganolfan Oasis, i wella canlyniadau addysgol ffoaduriaid a cheiswyr lloches."

Y cynlluniau peilot eraill sy'n rhan o'r cynllun yw:

* Y Brifysgol Agored yng Nghymru mewn partneriaeth â Merthyr Valleys Homes i alluogi tenantiaid i ddychwelyd i ddysgu
* Partneriaeth Dysgu Oedolion yn y Gymuned Gogledd\-ddwyrain Cymru \- Diogelu fy Nyfodol, sydd wedi'i anelu at oedolion dros 50 oed a di\-waith
* Coleg Caerdydd a'r Fro \- Ysgolion Bro. Ail\-gysylltu oedolion mewn dysgu gan ddefnyddio asedau ysgolion uwchradd lleol
* Dysgu Oedolion Cymru \- Rhaglen Beilot Iechyd a Lles Cymru gyfan
* Addysg Oedolion Cymru a Chanolfan Materion Rhyngwladol Cymru \- rhaglen beilot Dysgu Byd\-eang

Amcangyfrifir y bydd 276 o ddysgwyr yn ymgysylltu'n uniongyrchol â chynlluniau peilot Cwricwlwm Dinasyddion, gyda 650 o ddysgwyr eraill yn cymryd rhan yn anuniongyrchol.







Translation:


 
The project is one of six Citizen's Curriculum pilots which, supported by almost £250,000 of Welsh Government funding, is managed by the Learning and Work Institute. Each of the projects has a different theme, with adults involved in the design of the curriculum content to ensure they are learning skills relevant to their lives and work.  
  
Volunteers and teaching staff have been working with the University of South Wales to design a teacher training course at Oasis that meets the needs of people seeking sanctuary in Wales. The content of the lessons is based on the real life needs of the learners.

Refugees and asylum seekers face unique challenges and barriers upon arriving in a new country. They may struggle to carry out even basic tasks like seeing a doctor due to language barriers, and some have literacy needs due to disrupted schooling.  
  
Free ESOL (English for Speakers of Other Languages) classes take place at Oasis five days a week, where the new teacher training course is being delivered. For many refugees and asylum seekers, these classes are their primary social space, providing a sense of structure to their lives and offering both linguistic and psychological support.  
  
One of the refugees involved in the pilot said:


> "When I came last year I had depression and anxiety. I didn't know about the English language. But I feel relaxed when I come to Oasis and I learn a lot of things here. They give me ESOL class but most importantly confidence. I will never forget this."

Laura Phelps, Head of ESOL at Oasis said:


> "The Citizens' Curriculum funding has allowed us to train volunteers in using participatory approaches in the ESOL classroom. This means learners' real and immediate needs are addressed in class and they can feel at home in Wales more quickly."

Josh Miles, Director for Wales, Learning and Work Institute said:


> “We’re delighted to be working with Welsh Government and partners like Oasis on a Citizens’ Curriculum for Wales.  
>   
> “What makes the Citizens’ Curriculum truly different is the way it’s developed and taught. It’s about working with learners around what they want to learn and how they want to learn it.  
>   
> “This is what links it so strongly with the Curriculum for Wales that’s currently being rolled out in schools in that the emphasis is not on prescriptive, top\-down learning but empowering the individual to meet their own potential through their own learning.”

The Minister for Education and Welsh Language, Jeremy Miles said:


> “As Education Minister I have been clear that we must give everyone the opportunity to reach their full potential by ensuring Wales becomes a ‘second chance nation’.
> 
> “These pilots are helping to deliver this aspiration by taking different approaches to engage learners and improve outcomes.
> 
> “I’m pleased to see the Citizen’s Curriculum working so effectively in practice here at Oasis, to improve the educational outcomes of refugees and asylum seekers.”

The other pilots which are part of the scheme are:

* The Open University in Wales in partnership with Merthyr Valleys Homes to enable tenants to return to learning
* NE Wales ACL Partnership \- Securing my Future, aimed at adults who are over 50 years of age and unemployed
* Cardiff and Vale College \- Community Focussed Schools. Re\-engaging adults in learning using the assets of a local secondary school
* Adult Learning Wales \- a pan\-Wales Health \& Well\-being Pilot Programme
* Adult Learning Wales and Welsh Centre for International Affairs \- Global Learning pilot programme

It is estimated 276 learners will be engaged directly on the Citizens' Curriculum pilots, with a further 650 learners indirectly involved.